2. ปัจจัยเสี่ยง

2.1 ความเสี่ยงเกี่ยวกับการประกอบธุรกิจของบริษัท

ความเสี่ยงจากการพึ่งพาลูกค้ารายใหญ่

บริษัทมีลูกค้ารายใหญ่ของธุรกิจ HDD จำนวน 1 ราย มียอดสั่งซื้อในปี 2552 และปี 2553
คิดเป็นคิดเป็นร้อยละ 50.60 และ 39.43 ของรายได้จากการขายและรับจ้าง
บริษัทจึงมีความเสี่ยง
หากลูกค้ารายใหญ่มีนโยบายในการผลิตเองหรือว่าจ้างบริษัทรับจ้างผลิตชิ้นส่วนรายอื่นแทนจะทำให้รายได้ของบริษัทลดลงอย่างมีนัยสำคัญ

บริษัทมีนโยบายลดการพึ่งพาลูกค้ารายใหญ่โดยการขยายฐานลูกค้าให้เพิ่มมากขึ้นทั้งในส่วนของอุตสาหกรรมฮาร์ดดิสก์ไดร์ฟ
และอุตสาหกรรมอื่นๆ ได้แก่ คอนซูมเมอร์ อิเล็คโทรนิคและเอ็นเตอร์เทนเม้นท์ ยานยนต์
อากาศยาน เครื่องใช้ไฟฟ้า เครื่องมือทางการแพทย์และพลังงานทดแทน เป็นต้น
เพื่อให้สัดส่วนอุตสาหกรรมฮาร์ดดิสก์ไดร์ฟต่ออุตสาหกรรมอื่นๆ อยู่ในอัตรา 60:40

ความเสี่ยงจากการเปลี่ยนแปลงของเทคโนโลยี

ในระยะ 2-3 ปีที่ผ่านมาการใชคอมพิวเตอรแบบพกพา (Notebook) มีแนวโนมสูงขึ้น
และความต้องการใช้ฮาร์ดดิสก์ไดร์ฟขนาดเล็กมีแนวโน้มเพิ่มขึ้นอย่างต่อเนื่อง
เนื่องจากสามารถนำฮาร์ดดิสก์ไดร์ฟไปประยุกต์ใช้กับอุปกรณ์อิเล็คโทรนิคอื่นๆ ได้ เช่น เครื่องเล่น
MP3 กล้องวีดีโอ ดีวีอาร์ เป็นต้น

บริษัทจึงมีความเสี่ยง
หากไมสามารถเปลี่ยนแปลงหรือเพิ่มศักยภาพการผลิตเพื่อรองรับแนวโนมการเปลี่ยนแปลงของเทคโนโลยี
อาจทําใหศักยภาพการแข่งขันของบริษัทลดลงและสูญเสียฐานลูกคาใหแกคูแขงขันรายอื่นได้

บริษัทได้ปรับปรุงกระบวนการผลิต ปรับปรุงเครื่องจักรเก่า ซื้อเครื่องจักรใหม่เพิ่มขึ้น
ทำให้สามารถผลิตชิ้นส่วนของฮาร์ดดิสก์ไดร์ฟขนาด 3.5 นิ้ว 2.5 นิ้ว และ 1.8 นิ้ว
หากขนาดของฮาร์ดดิสก์ไดร์ฟมีแนวโน้มเล็กลง
เครื่องจักรส่วนใหญ่ของบริษัทยังคงมีศักยภาพในการผลิตชิ้นส่วนประกอบฮาร์ดดิสก์ไดร์ฟซึ่งมีขนาดเล็กลงได้ในระยะเวลาอีก
5 ปี

บริษัทจะติดตามข่าวสารจาก International Disk Drive Equipment and Materials
Association (IDEMA) และ IDEMA Asia Pacific -Thailand)
ซึ่งเป็นสถาบันวิจัยด้านเทคโนโลยีและอุปกรณ์ฮาร์ดดิสก์ไดร์ฟชั้นนำของโลก
มีการประสานงานกับลูกค้าอย่างใกลชิด ดังนั้น
บริษัทจะรับทราบแนวโนมการเปลี่ยนแปลงของเทคโนโลยีและสามารถปรับตัวไดทันต่อการเปลี่ยนแปลงที่อาจจะเกิดขึ้นได้อยางรวดเร็ว

ความเสี่ยงจากการผันผวนของราคาวัตถุดิบ

วัตถุดิบหลัก ได้แก่ ทองเหลืองแท่งและสแตนเลสแท่ง
ซึ่งราคาของวัตถุดิบหลักมีการเปลี่ยนแปลงตามภาวะราคาตลาดโลก
ทําใหตนทุนของวัตถุดิบมีการเปลี่ยนแปลงตลอดเวลา โดยต้นทุนในปี 2553
คิดเป็นประมาณรอยละ 60 และ 40 ของต้นทุนรวมของสินค้าที่ผลิตในแต่ละชนิด
บริษัทจึงมีความเสี่ยง หากไมสามารถปรับราคาขายสินคาตามตนทุนที่เปลี่ยนแปลงได

บริษัทมีการติดตามราคาวัตถุดิบหลักอยางใกลชิดเพื่อใชเปนแนวทางในการสั่งซื้อวัตถุดิบใหสอดคลองกับปริมาณความต้องการสั่งผลิตของลูกคา
เมื่อราคาวัตถุดิบเพิ่มสูงขึ้นจนทำให้บริษัทไม่สามารถควบคุมต้นทุนการผลิตได้
บริษัทจะเจรจากับลูกค้าเพื่อปรับราคาขายเพิ่มตามต้นทุนของวัตถุดิบที่เปลี่ยนไป
หรือให้ลูกค้าเป็นผู้จัดหาวัตถุดิบเอง
ซึ่งจะทำให้การเปลี่ยนแปลงของราคาวัตถุดิบมีผลกระทบต่อการดำเนินงานของบริษัทลดลง

ความเสี่ยงจากสินค้าทดแทน

ปัจจุบันมีการพัฒนาเทคโนโลยีเพื่อผลิตสินค้าทดแทนฮาร์ดดิสก์ไดร์ฟ เช่น
ชิ้นส่วนที่ใช้ในอุปกรณ์อิเล็คโทรนิค ได้แก่ Flash memory โดย Flash memory
ได้รับความนิยมมากขึ้นในกลุ่มผู้บริโภค เนื่องจากมีขนาดเล็ก ใช้พลังงานน้อย และทนต่อแรง
กระแทก กระเทือนได้ดีกว่าฮาร์ดดิสก์ไดร์ฟ นอกจากนี้ ตลาดของ Flash memory
มีการขยายตัวเพิ่มขึ้นมาก โดยนำไปใช้กับอุปกรณ์เพื่ออำนวยความสะดวกและความบันเทิง เช่น
โทรศัพท์มือถือ กล้องถ่ายรูปดิจิตอล เครื่องบันทึกเสียง เครื่องเล่น MP3 เป็นต้น แต่ Flash
memory มีราคาต่อหน่วยความจำ (Price/gigabyte) ค่อนข้างสูง
อย่างไรก็ตามอุตสาหกรรมฮาร์ดดิสก์ไดร์ฟมีแนวโน้มจะพัฒนาฮาร์ดดิสก์ที่มีความจุมากขึ้น ขนาดเล็กลง
ทนทานได้มากขึ้น บริษัทจึงมีความเสี่ยง หากสินค้าทดแทนมีราคาลดลง

บริษัทมีการติดตามข่าวสารและข้อมูลการเปลี่ยนแปลงของเทคโนโลยีอย่างใกล้ชิดเพื่อให้สามารถปรับตัวได้อย่างรวดเร็ว

ความเสี่ยงจากการแข่งขันกับผู้ผลิตรายอื่น

บริษัทและผูผลิตรายอื่นซึ่งรับจางผลิตชิ้นส่วนใหกับลูกคารายเดียวกันจะแขงขันกันในดานการขยายศักยภาพและกําลังการผลิตเพื่อรองรับความต้องการของลูกค้าที่เพิ่มขึ้น
บริษัทจึงมีความเสี่ยง หากลูกค้ามีนโยบายการจางผลิตจำนวนนอยลงหรือหาก
คูแขงขันรายอื่นภายในประเทศมีการลงทุนเพื่อเพิ่มกําลังการผลิตในอนาคต
หรือหากคู่แข่งขันรายอื่นจากต่างประเทศขยายฐานการผลิตเข้ามาในประเทศไทย

บริษัทดำเนินธุรกิจร่วมกับลูกค้ามานาน มีการขยายศักยภาพ ขยายกําลังการผลิต
มีการปรับปรุงเครื่องจักรเก่า ลงทุนซื้อเครื่องจักรใหม่ และจัดหาบุคลากรเพิ่มมากขึ้น
ทำให้บริษัทมีความพรอมในทุกดาน รวมทั้งมีการผลิตสินคามีคุณภาพและส่งมอบตรงเวลา
บริษัทจึงมั่นใจว่าจะสามารถรักษาฐานลูกคาไวได้
สำหรับคู่แข่งขันรายอื่นจากต่างประเทศซึ่งขยายฐานการผลิตเข้ามาในประเทศไทยมีค่าใช้จ่ายในการขยายฐานการผลิตสูงมาก
บริษัทมีโอกาสน้อยมากจะสูญเสียลูกค้า

ความเสี่ยงจากลูกค้าย้ายฐานการผลิต

เนื่องจากการแข่งขันด้านการผลิตด้วยเทคโนโลยีที่เพิ่มสูงขึ้นทำให้ราคาต่อหน่วยของฮาร์ดดิสก์ไดร์ฟลดลงอย่างมาก
ผู้ผลิตจึงพยายามปรับตัวเพื่อความอยู่รอดโดยการควบคุมต้นทุนการผลิตให้มีประสิทธิภาพมากขึ้น
หาแหล่งการผลิตที่มีต้นทุนการผลิตต่ำที่สุด
จากการศึกษาพบว่าประเทศจีนและประเทศเวียดนามมีต้นทุนแรงงานที่ต่ำ บริษัทจึงมีความเสี่ยง
หากมีการแข่งขันที่รุนแรงขึ้น
อาจทำให้ผู้ผลิตย้ายฐานการผลิตจากประเทศไทยไปยังประเทศอื่นที่มีต้นทุนการผลิตที่ต่ำกว่า

ลูกค้าที่ย้ายฐานการผลิตไปยังประเทศอื่นมีความเป็นไปได้น้อยมากเนื่องจากประเทศไทยมีข้อได้เปรียบเหนือกว่าประเทศจีนและประเทศเวียดนาม
เช่น มีความพร้อมด้านโครงสร้างพื้นฐาน แรงงานมีทักษะและประสบการณ์ มีอัตราเงินเฟ้อต่ำ
มีการสนับสนุนของสำนักงานคณะกรรมการส่งเสริมการลงทุน (BOI) โดยการให้สิทธิประโยชน์ต่างๆ
เช่น การยกเว้นภาษีให้แก่ผู้ประกอบการในอุตสาหกรรมฮาร์ดดิสก์ไดร์ฟ (HDD)
เพื่อให้เข้ามาตั้งฐานการผลิตหรือขยายฐานการผลิตในประเทศไทย

ความเสี่ยงจากการจัดหาวัตถุดิบ

วัตถุดิบหลัก ได้แก่ สแตนเลสแท่ง ทองเหลืองแท่ง และอลูมิเนียมขึ้นรูป
ลูกค้าจะจัดหาอลูมิเนียมขึ้นรูปจากภายในประเทศ
บริษัทจะซื้อสแตนเลสแท่งจากภายในประเทศและต่างประเทศ ในปี 2553
มีสัดส่วนการสั่งซื้อจากภายในประเทศต่อต่างประเทศประมาณ 10:90
และบริษัทจะซื้อทองเหลืองแท่งจากต่างประเทศเกือบทั้งหมด ดังนั้น
บริษัทจึงมีความเสี่ยงหากได้รับวัตถุดิบล่าช้าหรือวัตถุดิบไม่ได้คุณภาพตามที่ต้องการ
ซึ่งจะส่งผลกระทบต่อแผนการผลิตสินค้าอาจทำให้บริษัทสูญเสียลูกค้าได้
เนื่องจากลูกค้าต้องนำสินค้าของบริษัทไปประกอบกับชิ้นส่วนอื่นๆ
หากบริษัทไม่สามารถจัดส่งสินค้าได้ตามเวลาที่กำหนดจะทำให้การผลิตของลูกค้าหยุดชะงักไปด้วย

บริษัทจะสั่งซื้อวัตถุดิบล่วงหน้าประมาณ 1-2 เดือน
สำหรับปริมาณการสั่งซื้อและระยะเวลาที่ต้องการใช้วัตถุดิบขึ้นอยู่กับคำสั่งซื้อสินค้าของลูกค้าในแต่ละช่วงเวลาการผลิต
ลูกค้าจะส่งแผนการสั่งซื้อสินค้าให้กับบริษัทล่วงหน้า 3 เดือน
และบริษัทมีนโยบายสำรองวัตถุดิบไว้อย่างน้อย 2 เดือน

บริษัทมีข้อตกลงกับผู้จำหน่ายวัตถุดิบหากบริษัทตรวจพบวัตถุดิบที่สั่งซื้อมีคุณภาพไม่ตรงตามที่กำหนด
บริษัทสามารถส่งวัตถุดิบกลับและรับเงินค่าซื้อวัตถุดิบคืน
ผู้จำหน่ายวัตถุดิบจะรับผิดชอบค่าใช้จ่ายในการจัดส่งคืนทั้งหมด
และหากบริษัทตรวจพบสินค้าไม่ได้คุณภาพซึ่งมีสาเหตุมาจากคุณภาพของวัตถุดิบ
บริษัทสามารถเรียกร้องค่าใช้จ่ายต่างๆ ที่เกิดขึ้นไปยังผู้จำหน่ายวัตถุดิบได้

ความเสี่ยงจากคู่ค้ารายใหญ่

บริษัทสั่งซื้อสแตนเลสแท่งและทองเหลืองแท่งจากคู่ค้า จำนวน 7 ราย
มีสัดส่วนการสั่งซื้อวัตถุดิบจากคู่ค้าในปี 2553 คิดเป็นร้อยละ 90 บริษัทจึงมีความเสี่ยง
หากคู่ค้าจัดส่งวัตถุดิบไม่มีคุณภาพหรือไม่สามารถจัดส่งวัตถุดิบได้ตรงตามเวลาที่กำหนด
จะทำให้มีปัญหาการวางแผนการผลิตและความต่อเนื่องในการผลิต
ซึ่งอาจทำให้ต้องเปลี่ยนวัตถุดิบที่มีคุณสมบัติแตกต่างกัน ปรับเปลี่ยนระยะเวลาที่ใช้ในการผลิต
(Cycle Time) ปรับเปลี่ยนการทำงานของเครื่องจักร
ปรับเปลี่ยนอุปกรณ์ที่ใช้ในการผลิตให้เหมาะสมกับวัตถุดิบนั้น ๆ

บริษัทมีการประเมินคุณภาพของคู่ค้าทุกปีโดยมีหลักเกณฑ์การประเมิน ได้แก่
คุณภาพของวัตถุดิบและการส่งมอบตรงเวลา และบริษัทจะสั่งซื้อวัตถุดิบจากคู่ค้าหลายราย
คู่ค้าบางรายมาจากการแนะนำของลูกค้าซึ่งมีการติดต่อและมีความสัมพันธ์อันดีกับลูกค้ามานานทำให้ได้ประโยชน์ด้านคุณภาพและราคา

ความเสี่ยงจากการเปลี่ยนแปลงของอัตราแลกเปลี่ยน

วัตถุดิบ

วัตถุดิบหลัก ได้แก่ ทองเหลืองแท่งและสแตนเลสแท่ง ต้องนำเข้ามาจากต่างประเทศโดยในปี 2553
คิดเป็นสัดส่วนประมาณร้อยละ 75 และ 15 ของวัตถุดิบทั้งหมดตามลำดับ
โดยส่วนใหญ่การเสนอราคาและการชำระเงินจะเป็นเงินเยนโดยในปี 2553
มีการสั่งซื้อวัตถุดิบเป็นเงินตราต่างประเทศรวม 222 ล้านบาท คิดเป็นร้อยละ 85.82
ของยอดสั่งซื้อวัตถุดิบ รายได้จากการขายเป็นเงินตราต่างประเทศรวม 74.54 ล้านบาท
คิดเป็นร้อยละ 9.24 ของยอดรายได้จากการขายและรับจ้าง
บริษัทจึงมีความเสี่ยงหากประสบปัญหาต้นทุนที่ผันผวนตามอัตราแลกเปลี่ยน

บริษัทมีการติดตามความเคลื่อนไหวของอัตราแลกเปลี่ยนเงินตราต่างประเทศอย่างใกล้ชิดและจะป้องกันความเสี่ยงด้วยการซื้อเงินตราต่างประเทศล่วงหน้า
(Forward Contract) ตามความจำเป็น
สำหรับวัตถุดิบที่นำเข้าโดยการจัดซื้อผ่านตัวแทนจำหน่ายในประเทศ
บริษัทได้ตกลงกับตัวแทนจำหน่ายในการใช้อัตราแลกเปลี่ยนถัวเฉลี่ยในช่วง 3 เดือนที่ผ่านมา
เพื่อคำนวณราคาเป็นเงินบาทในเดือนถัดไป

ราคาขาย

ลูกค้ารายใหญ่ในประเทศไทยรายหนึ่งได้เปลี่ยนแปลงเงื่อนไขการซื้อขายโดยซื้อขายเป็นเงินบาทแต่อ้างอิงกับอัตราแลกเปลี่ยนเงิน
US DOLLAR บริษัทจึงมีความเสี่ยง หากมีการเปลี่ยนแปลงอัตราแลกเปลี่ยนของเงิน US DOLLAR
อาจทำให้ราคาขายขึ้นหรือลงซึ่งบริษัทไม่สามารถควบคุมได้
และถ้าค่าของเงินบาทมีมูลค่าแข็งขึ้นอาจกระทบต่อผลกำไรของบริษัทได้

ความเสี่ยงจากผู้ถือหุ้นรายใหญ่มากกว่าร้อยละ 50

กลุ่มของนายประพจน์ พลพิพัฒนพงศ์ (ประธานเจ้าหน้าที่บริหาร)
และผู้บริหารมีสัดส่วนการถือหุ้นรวมกันคิดเป็นร้อยละ 53.25 ณ วันที่ 31 ธันวาคม 2553
บริษัทจึงมีความเสี่ยงเนื่องจากผู้ถือหุ้นกลุ่มดังกล่าวสามารถควบคุมมติที่ประชุมผู้ถือหุ้นได้เกือบทั้งหมด
ยกเว้นเรื่องที่กฎหมายหรือข้อบังคับของบริษัทที่กำหนดให้ได้รับคะแนนเสียง 3 ใน 4
ของที่ประชุมผู้ถือหุ้น ดังนั้น
ผู้ถือหุ้นรายย่อยอื่นอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอให้ที่ประชุมผู้ถือหุ้นพิจารณา

บริษัทมีกรรมการอิสระจำนวน 3 คน
และได้แต่งตั้งให้เป็นคณะกรรมการตรวจสอบซึ่งจะเข้าร่วมประชุมคณะกรรมการเพื่อพิจารณาอนุมัติรายการต่าง
ๆ ก่อนนำเสนอต่อที่ประชุมผู้ถือหุ้น

2.2 ความเสี่ยงเกี่ยวกับการประกอบธุรกิจของบริษัทย่อย

บริษัท ซิงเกิ้ล พอยท์ เอ็นเนอยี่ แอนด์ เอ็นไวรอนเมนท์ จำกัด (SPEE)

ความเสี่ยงทางด้านการเงิน

งบประมาณการลงทุนสำหรับโครงการกำจัดขยะที่ไม่ก่อให้เกิดมลภาวะต่อสิ่งแวดล้อมมีจำนวนเงินไม่แน่นอน